**Zebegény Község Önkormányzat Képviselő-testületének**

**1/2017.(II.15.) önkormányzati rendelete**

**az önkormányzat szervezeti és működési szabályzatáról szóló**

**8/2014.(XI.17.) önkormányzati rendelet módosításáról**

Zebegény Község Önkormányzat Képviselő-testület a Magyarország helyi önkormányzatairól szóló 2011. évi CLXXXIX. Törvény (a továbbiakban: Mötv.) 143. § (4) bekezdés a) pontjának felhatalmazása alapján, a Magyarország Alaptörvénye 32. cikk (1) bekezdés d) pontja szerinti faladatkörében eljárva a 8/2014.(XI.17.) önkormányzati rendeletét (a továbbiakban: R) az alábbiak szerint módosítja:

**1. §**

**(1) A R 12. § (2) bekezdése helyébe a következő bekezdés lép:**

(2) A képviselő-testület rendkívüli esetben rövid úton (szóban, telefonon, elektronikusa úton) is összehívható, indokolt esetben adott napra is. Ennek tényét az ülésen készült jegyzőkönyvbe rögzíteni kell.

**(2) A R 14. § (1) bekezdés második mondata a végén kiegészül „……. e-mail útján.” szöveggel.**

**(3) A R 14. § (2) bekezdése az alábbi f) pontja helyébe a következő f) pont lép, és az f) pont g) pontra változik:**

f) az előterjesztést tárgyaló előkészítő bizottság megnevezését,

**(4) A R 14. § (4) bekezdése helyébe a következő bekezdés lép:**

(4) A képviselő-testület rendes, munkaterv szerinti ülésének időpontjáról, helyéről és napirendjéről a hivatal a lakosságot az ülés előtt legalább három nappal tájékoztatja. A tájékoztatót a hivatal hirdetőtáblájára ki kell függeszteni és az önkormányzat honlapján meg kell jelentetni. A rendkívüli ülés meghívójának közzétételére a 12. § (2) bekezdésében foglaltakat kell alkalmazni.

**(5) A R 16. § (1) bekezdése helyében a következő bekezdés lép:**

(1) A képviselő-testület ülésére általában írásbeli előterjesztés készül, melyet elektronikus úton kell megküldeni a bizottsági, illetve képviselő-testületi tagok és meghívottak részére.

**(6) A R 18. § (2) bekezdése helyébe a következő bekezdés lép:**

(2) A képviselő-testület elé kerülő előterjesztés összeállításáért annak előterjesztője a felelős. Az előterjesztő az előkészítés során figyelembe veheti a lakosság, a napirend témájában érintett szervek és szervezetek véleményét és javaslatát.

**(7) A R 18. § (4) bekezdésében szereplő nyolc nap tizennégy napra módosul.**

**(8) A R 18. § (5), (6) bekezdéssel egészül ki:**

(5) Az előterjesztés írásbeli véleményezésére és kiegészítésére, valamint az előterjesztés tartalmára vonatkozó kérdések benyújtására a képviselő-testület ülését megelőző ötödik napig van lehetőség.

(6) Az előterjesztésre vonatkozó kérdések, vélemények a benyújtó kérelmére a jegyzőkönyv mellékletét képezik. A kérdésekre a válaszadás a bizottsági ülést megelőző napig e-mailen történik.

**(9) A R 19. § (1) bekezdésében szereplő nyolc nap tizennégy napra módosul.**

**(10) A R 21. § (3) bekezdésében szereplő 5 nap 14 napra módosul.**

**(11) A R 21. § (4) bekezdés c) pontja a végén kiegészül „….. és részletes kifejtését.” szöveggel.**

**(12) A R 22. § (1) bekezdésében a „nyilvántartásba vételét” helyébe „iktatását” szöveg kerül.**

**(13) A R 22. § (7) bekezdésében az „iterpellációnak” helyébe „interpellálónak” szöveg kerül.**

**(14) A R 23. § (2) bekezdés c) pont eleje az alábbi szöveggel egészül ki: „maximum 3 perc időtartamra……..”.**

**(15) A R 24. § (1) bekezdése helyébe a következő bekezdés lép:**

(1) A napirendek sorrendjét az alábbiak szerint kell meghatározni:

a) rendelet-tervezet,

b) egyéb napirendek,

c) interpellációk,

e) bejelentések, tájékoztatók,

d) személyi kérdések.

**(16) A R 36. § (1) bekezdése helyébe a következő bekezdés lép:**

(1) A képviselő-testület határozatait a naptári év elejétől kezdődően folyamatosan kell számozni. A határozatban érintettek – a jegyzőkönyv elkészítését követő 15 nap alatt – írásban megkapják a képviselő-testület határozatának kivonatát.

**(17) A R 45. § (2) bekezdésében a 3 nap 14 napra módosul.**

**(18) A R 45. § (4) bekezdéssel egészül ki:**

(4) A bizottsági ülésekre jelen rendelet képviselő-testület üléseire vonatkozó szabályait kell alkalmazni.

**(19) A R 58. § (1), (2) bekezdésében a két év három évre módosul.**

**(20) A R 1-4 mellékletei helyébe új 1-4 mellékletek lépnek.**

**2. §**

(1) A R 4. § (2) bekezdését, 15. § a) pontját hatályon kívül helyezi 2017. február 15. napjával.

(2) Ez a rendelet a kihirdetés napján lép hatályba és hatályba lépését követő nap hatályát veszti.

Zebegény, 2017. február 8.

 **Hutter Jánosné Bahil Emilné dr.**

 polgármester jegyző

A rendelet kihirdetve: 2017. február 15.

 Bahil Emilné dr.

 jegyző

 **8/2014.(XI.17.) önkormányzati rendelet (SZMSZ) 1. melléklete**

**A képviselő-testület által átruházott feladat- és hatáskörök**

1.) A feladat- és hatáskör címzettje eljár a pénzbeli és természetbeni szociális támogatásokról szóló 3/2015.(II.27.) önkormányzati rendeletben foglaltak szerint.

2.) A feladat- és hatáskör címzettje dönt a település közterületeinek teljes vagy részleges fellobogózásáról (10/2011.(IV.18.) önkormányzati rendelet 4. §).

3.) A településképi bejelentési eljárás során a feladat- és hatáskör címzettje igazolást ad ki vagy megtagadja a tudomásul vételt (5./2015.(IV.15.) önkormányzati rendelet 5.§).

4.) A feladat- és hatáskör címzettje eljár a településképi véleményezési eljárásról szóló 4./2015.(IV.15.) önkormányzati rendeletben meghatározottak szerint.

5.) A feladat- és hatáskör címzettje eljár a közterület használatról szóló 7/2000.(VII.04.) önkormányzati rendeletben foglaltak szerint.

6.) A feladat- és hatáskör címzettje eljár az önkormányzat vagyonáról és vagyonhasznosítás rendjéről, a vagyontárgyak feletti tulajdonosi jogok gyakorlásának szabályairól szóló 14/2013.(V.02.) önkormányzati rendeletben meghatározottak szerint.

**8/2014.(XI.17.) önkormányzati rendelet (SZMSZ) 2. melléklete**

**A bizottságok feladatai és hatáskörei**

**1. Pénzügyi és Településfejlesztési Bizottság (PTB)**

Ellátja a képviselő-testület által átruházott hatásköröket.

Elbírálja a költségvetésben jóváhagyott- a közbeszerzési törvény hatálya alá nem tartozó - felújítási, fejlesztési és beruházási feladatok kivitelezésére kiirt pályázatokat az engedélyezett előirányzat mértékéig.

A költségvetési törvényben meghatározott kis összeg egyedi értékhatáráig véleményezi a behajthatatlan követelések törlését.

1.4. Közreműködik a bizottsági előterjesztéssel testület elé kerülő költségvetés és beszámoló összeállításában.

1.5. Véleményezi az önkormányzat és intézményeinek éves költségvetési javaslatait és a végrehajtásról szóló beszámolóit.

1.6. Javaslatot tesz a költségvetés módosítására.

1.7. Állást foglal az önkormányzati vagyon hasznosításáról.

1.8. Véleményezi a fejlesztési programok, beruházások pénzügyi terveit, figyelemmel kíséri azok betartását.

1.9. Vizsgálja a vagyonváltozás alakulását és változás okait, a hitelfelvétel indokait, gazdasági megalapozottságát.

1.10. Folyamatosan ellenőrzi a költségvetés végrehajtását általában és az intézményeknél.

1.11. Közreműködik az intézmények pénzügyi ellenőrzésében.

1.12. Kezdeményezi a testület, vagy a polgármester intézkedését, ha a képviselő-testület céljaitól eltérő, a költségvetéssel ellentétes, vagy számviteli-pénzügyi szabályokat sértő tényeket tapasztal.

1.13. Javaslatot tesz a polgármester ~~bérfejlesztésére és~~ jutalmazására.

1.14. Ellátja a képviselő-testület által meghatározott egyéb feladatokat.

1.15. Véleményezi a testület elé kerülő, településfejlesztéssel kapcsolatos, valamint a vállalkozásokat érintő előterjesztéseket

1.16. Véleményezi a település rendezési és beépítési tervet.

1.17. Folyamatosan figyelemmel kíséri a tervezett beruházási, felújítási feladatok elvégzését.

1.18. Dönt a helyi védett érték fenntartását, felújítását, rekonstrukcióját támogató önkormányzat által kiírt pályázat elbírálásáról (5/2013.(III.04.) önkormányzati rendelet 8. § (3) bekezdés)

1.19. Ellátja a képviselő-testület által meghatározott feladatokat.

**2. Kulturális Idegenforgalmi és Sport Bizottság (KISB)**

2.1. Közreműködik a vállalkozásokat érintő napirendek előkészítésében.

2.2. Elősegíti a lakossággal és vállalkozásokkal való kapcsolattartást.

2.3. Jóváhagyja az oktatási, közművelődési intézmények Szervezeti és Működési Szabályzatát.

2.4. Jóváhagyja az oktatási intézmények házirendjét.

2.5. Véleményezi az egészségügyi, oktatási és közművelődési intézmény vezetői pályázatokat.

2.6. Véleményezi az egészségügyi, oktatási és közművelődési intézmények testület elé kerülő beszámolóit.

2.7. Véleményezi az egészségügyi ellátással kapcsolatos testület elé kerülő előterjesztéseket.

2.8. Ellátja a kitüntetések adományozásának előkészítésével kapcsolatos feladatokat.

2.9. Javaslatot tesz a sport támogatási előirányzat egyesületek közötti felosztására.

2.10. Települési értéktárral kapcsolatos feladatok:

a települési értékek megőrzéséről és szélesebb körben történő megismertetéséről való gondoskodás (évente a gyűjtemény közzététele az önkormányzati lap, honlap, facebook útján)

a helyi települési értékek körének meghatározása, szükség szerint módosítása, a települési helyi értékek gyűjteményének összeállítása

döntés a rendelkezésre álló pénzeszközök felhasználásáról

félévente a képviselő-testület és a lakosság tájékoztatása a végzett tevékenységről

Hungaricumok Gyűjteményébe való felvételre javaslattétel

**3. Vagyonnyilatkozatot Ellenőrző Bizottság (VEB)**

3.1. vagyonnyilatkozatok ellenőrzése,

3.2. vagyonnyilatkozatok nyilvántartása,

3.3. a vagyonnyilatkozattal kapcsolatos eljárás eredményéről tájékoztatási kötelezettség a képviselő-testület felé,

3.4. a képviselő összeférhetetlenségének kivizsgálása.

**4. Szavazatszámláló Bizottság (SZSZB)**

4.1. Titkos szavazás lebonyolítása.

4.2. Jegyzőkönyv elkészítése.

4.3. Eredményről határozathozatal.

4.4. Eredmény ismertetése a képviselő-testületnek.

**8/2014.(XI.17.) önkormányzati rendelet (SZMSZ) 3. melléklete**

**A képviselő-testület által a polgármesterre átruházott feladat- és határkörök**

1.) Eljár a pénzbeli és természetbeni szociális támogatásokról szóló 3/2015.(II.27.) önkormányzati rendeletben foglaltak szerint.

2.) Dönt a település közterületeinek teljes vagy részleges fellobogózásáról (10/2011.(IV.18.) önkormányzati rendelet 4. §).

3.) A településképi bejelentési eljárás során igazolást ad ki vagy megtagadja a tudomásul vételt (5./2015.(IV.15.) önkormányzati rendelet 5. §).

4.) Eljár a településképi véleményezési eljárásról szóló 4./2015.(IV.15.) önkormányzati rendeletben meghatározottak szerint.

5.) Eljár a közterület használatról szóló 7/2000.(VII.04.) önkormányzati rendeletben foglaltak szerint.

6.) Az önkormányzat vagyonáról és vagyonhasznosítás rendjéről, a vagyontárgyak feletti tulajdonosi jogok gyakorlásának szabályairól szóló 14/2013.(V.02.) önkormányzati rendeletben meghatározottak szerint jár el.

**8/2014.(XI.17.) önkormányzati rendelet (SZMSZ) 4. melléklet**

**Zebegény Község Önkormányzata alaptevékenységi Kormányzati funkciói:**

011130 Önkormányzatok és önkormányzati hivatalok jogalkotó és általános igazgatási tevékenysége

011220 Adó-, vám- és jövedéki igazgatás

013320 Köztemető-fenntartás és –működtetés

013350 Az önkormányzati vagyonnal való gazdálkodással kapcsolat feladatok

016010 Országgyűlési, önkormányzati és európai parlamenti képviselő választá- sokhoz kapcsolódó tevékenységek

016020 Országos és helyi népszavazással kapcsolatos tevékenységek

016080 Kiemelt állami és önkormányzati rendezvények

018010 Önkormányzatok elszámolásai a központi költségvetéssel

018020 Központi költségvetési befizetésekM

018030 Támogatási célú finanszírozási műveletek

041140 Területfejlesztés igazgatása

041231 Rövid időtartalmú közfoglalkoztatás

041232 Start-munka program – Téli közfoglalkoztatás

041233 Hosszabb időtartamú közfoglalkoztatás

041237 Közfoglalkoztatási mintaprogram

045160 Közutak, hidak, alagutak üzemeltetése, fenntartása

051030 nem veszélyes (települési) hulladék vegyes (ömlesztett) begyűjtése, szállítása, átrakása

052020 Szennyvíz gyűjtése, tisztítása, elhelyezése

063020 Víztermelés, -kezelés, -ellátás

064010 Közvilágítás

066010 Zöldterület-kezelés

066020 Város-, községgazdálkodási egyéb szolgáltatások

072111 Háziorvosi alapellátás

072112 Háziorvosi ügyeleti alapellátás

074011 Foglalkoztatás-egészségügyi alapellátás

074031 Család és nővédelmi egészségügyi gondozás

081030 Sportlétesítmények, edzőtáborok működtetése és fejlesztése

081045 Szabadidősport- (rekreációs sport-) tevékenység és támogatása

082044 Könyvtári szolgáltatások

082042 Könyvtári állomány gyarapítása, nyilvántartása

082061 Múzeumi gyűjteményi tevékenység

082092 Közművelődés-hagyományos közösségi kulturális értékek gondozása

082094 Közművelődés-kulturális alapú gazdaságfejlesztés

084031Civil szervezetek működési támogatása

084032Civil szervezetek programtámogatása

096015 Gyermekétkeztetés köznevelési intézményben

096025 Munkahelyi étkeztetés köznevelési intézményben

104037 Intézményen kívüli gyermekétkeztetés

104051 gyermekvédelmi pénzbeli és természetbeni ellátások

106020 Lakásfenntartással, lakhatással összefüggő ellátások

106010 Lakóingatlan szociális célú bérbeadása, üzemeltetése

107060 Egyéb szociális pénzbeli és természetbeni ellátások, támogatások